ოლექსანდრ უსიკი

**ოლექსანდრ უსიკი** (უკრაინული Олександр Олександрович Усик, გამოთქმა [olekˈsɑndr ˈusɪk]; დაიბადა 1987 წლის 17 იანვარს) — უკრაინელი პროფესიონალი მოკრივე. ის არის აბსოლუტური ჩემპიონი ორ წონით კატეგორიაში, კრეისერ და მძიმე წონაში. 2024 წლის 18 მაისს ტაისონ ფიური დაამარცხა რინგზე, რითაც ის გახდა მძიმე წონით კატეგორიაში აბსოლუტური ჩემპიონი. 2021 წლიდან მას ასევე აქვს კრივის საერთაშორისო ორგანიზაციის (IBO)-ს ტიტული, ხოლო 2022 წლიდან ჟურნალ Ring-ის ტიტული. 

1999 წლის შემდეგ, უსიკი არის პირველი აბსოლუტური ჩემპიონი მძიმე წონით კატეგორიაში, ასევე ის არის პირველი მძიმეწონოსანი, რომელსაც აქვს მსოფლიოს ოთხივე ძირითადი ტიტული მოგებული: World Boxing Association (WBA) (სუპერ ვერსია), World Boxing Council (WBC), კრივის საერთაშორისო ფედერაცია (IBF) და კრივის მსოფლიო ორგანიზაცია (WBO) - "ოთხი ქამრის ეპოქაში". 2018-2019 წლებში, უსიკი ატარებდა აბსოლუტური ჩემპიონის ტიტულს კრეისერულ წონაში, შესაბამისად ის არის პირველი მოკრივე, რომელიც გახდა აბსოლუტური ჩემპიონი კრეისერულ წონაში და მძიმე წონაში ევანდერ ჰოლიფილდის შემდეგ. უსიკი არის მესამე მოკრივე რომელიც ორ წონით კატეგორიაში გახდა აბსოლუტური ჩემპიონი.

2012 წლის ზაფხულის ოლიმპიურ თამაშებზე მან ოქროს მედალი მოიპოვა, მოყვარულების კატეგორიაში. 2013 წელს გადავიდა პროფესიონალთა კრივში, სადაც 2016 წელს მოიგო პირველი მსოფლიოს ჩემპიონის ტიტული. 2018 წელს მან თავისი მეთხუთმეტე ბრძოლა ჩაატარა სადაც გახდა პირველი უკრაინელი აბსოლუტური ჩემპიონი. უსიკი დასახელდა 2018 წლის საუკეთესო მებრძოლად Sports Illustrated, ESPN, The Ring და Boxing Writers Association of America (BWAA)-ის მიერ. 

2019 წელს დატოვა კრეისერული წონის კატეგორია და გადავიდა მძიმე წონით კატეგორიაში. 2021 წელს უსიკმა დაამარცხა მძიმე წონით კატეგორიის საერთო ჩემპიონი ენტონი ჯოშუა და გახდა WBA, IBF, WBO და IBO ჩემპიონი. 2022 წელს მან შეძლო და დაიცვა თავისი ტიტული ენტონი ჯოშუასთან განმეორებით მატჩში. 2024 წლის მაისში, უსიკმა დაამარცხა ტაისონ ფიური და მოიპოვა WBC-ის ტიტული, რის შედეგადაც მოიპოვა აბსოლუტური ჩემპიონის ტიტული მძიმე წონით კატეგორიაში.

## ადრეული ასაკი 
უსიკი დაიბადა სიმფეროპოლში, ყირიმის ოლქი, უკრაინის სსრ, საბჭოთა კავშირი 1987 წლის 17 იანვარს. დედამისი დაიბადა ჩერნიჰივის რეგიონში (სოფელ რიბოტინში, კოროპ რაიონი), ხოლო მისი მამა წარმოშობით სუმი იყო. დედამისი შმენებლობზა მუშაობდა, მამამისი კი იყო ჯარისკაცი, რომელიც ავღანეთში მსახურობდა, მოგვინაბით კი ყირიმში დაცვის თანამშორომლად მუშაობდა. 

უსიკი არის პირველი შვილი, მაგრამ ყავს ორი და-ძმა. 15 წლამდე თამაშობდა ფეხბურთს და ვარჯიშობდა ოლიმპიური რეზერვის SC Tavriya Simferopol-ის სპეციალიზებულ სპორტულ სკოლაში (კლუბის საფეხბურთო აკადემია). 2002 წელს უსიკი კრივზე გადავიდა. ის არის ლვოვის ფიზიკური კულტურის სახელმწიფო უნივერსიტეტის კურსდამთავრებული. 

## WBO-ს კრეისერ წონის ჩემპიონი 
### უსიკი გლოვაცკის წინააღმდეგ 
2016 წლის ივნისში, დაანონსდა ბრძოლა უსიკსა და პოლონელ დაუმარცხებელ კშიშტოფ გლოვაცკის(26–0, 16 ნოკაუტი) შორის, WBO-ს ტიტულისთვის. ბრძოლა ჩაინიშნა 16 სექტემბერს, პოლონეთში. გავრცელდა ინფორმაცია, რომ უსიკის მწვრთნელს ჯეიმს ალი ბაშირს სურდა ყოფილი მსოფლიო ჩემპიონი ანტონიო ტარვერი სპარინგ-პარტნიორად აეყვანა. ითქვა, რომ ტარვერმა არა მხოლოდ ძალიან ბევრი ფული მოითხოვა, არამედ სურდა გამოჩენილიყო ბარათზე, როგორც მთავარი ღონისძიების მონაწილე. საბოლოოდ ბრძოლა ჩატარდა და თორმეტრაუნდიან დაპირისპირებაში მსაჯების გადაწყვეტილებით გაიმარჯვა უსიკმა. 

### უსიკი მჩუნუს წინააღმდეგ 
2016 წლის 11 ნოემბერს K2 Promotions-მა გამოაცხადა, რომ უსიკი დაიცავდა თავის WBO-ს ტიტულს 28 წლის სამხრეთ აფრიკელ მოკრივე ტაბისო მჩუნუსთან (17–2, 11 ნოკაუტი). მჩუნუს მანამდე ერთი ბრძოლა წაგებული ქონდა. ეს ბრძოლა იყო უსიკის ამერიკული დებიუტი. დაპირისპირებაში გაიმარჯვა ოლექსანდრ უსიკმა, რომელმაც ბრძოლა მეექვსე რაუნდში ნოკაუტით დაასრულა. 

### უსიკი ჰანტერის წინააღმდეგ 
2017 წლის 12 თებერვალს უსიკმა გამოაცხადა, რომ გამოცვალა მწვრთნელი ჯეიმს ალი ბაშირი და მის ნაცვლად ვასილი ლომაჩენკოს მამა და მწვრთნელი, ანატოლი ლომაჩენკო აირჩია. 2017 წლის 8 აპრილს, ბობ არუმმა გამოაცხადა, რომ შედგებოდა ბრძოლა უსიკსა და მაიკლ ჰანტერს შორის. 

ბრძოლა გაგრძელდა თორმეტი რაუნდი. მეთორმეტე რაუნდის ბოლოს მსაჯმა გააჩერა თამაში და უსიკს ტექნიკური ნოკაუტი ჩაუთვალა. 

## მსოფლიო კრივის სუპერ სერიები 
### უსიკი ჰაკის წინააღმდეგ 
2017 წლის 9 სექტემბერს, ბრძოლა გაიმართა უსიკსა და მარკო ჰაკს შორის. ბრძოლამდე ბოლო პრესკონფერენციაზე 6 სექტემბერს მარკო ჰაკმა უსიკს სახეში მუშტი გაარტყა, მაგრამ უსიკმა სიმშვიდე შეინარჩუნა და თქვა, რომ ჰაკს რინგზე „დამარხავდა“.

ბრძოლა უსიკის სრული დომინირებით წარიმართა, საბოლოოდ კი მერვე რაუნდში მსაჯმა ტექნიკური ნოკაუტით თამაში გააჩერა და უსიკმა კვლავ შეძლო ტიტულის დაცვა. 

## კრეიზერული წონის აბსოლუტური ჩემპიონობა 
### უსიკი გასიევის წინააღმდეგ 
2018 წლის 18 ივნისს დაანონსდა, რომ უსიკსა და კრემლევ გასიევს შორის ბრძოლა შედგებოდა 21 ივლისს, მოსკოვის ოლიმპიურ სტადიონზე. 29 ივნისს ფინალი ოფიციალურად დადასტურდა. გამოსვლის თარიღისთანავე 7000 ბილეთი გაიყიდა. ორივე მოკრივე 198,45 ფუნტს იწონიდა.

### უსიკი ბელიუს წინააღმდეგ 
გასიევთან გამარჯვების შემდეგ უსიკმა თავისი მომდევნო დაპირისპირება ბელიუსთან დაანონსა. მათ შორის დაპირისპირება შედგა 2018 წლის 10 ნოემბერს. 

ბრძოლა უსიკის გამარჯვებით დასრულდა, მან მერვე რაუდში ტექნიკური ნოკაუტით დაამრთავრდა ბრძოლა. 

## მძიმეწონითი კატეგორია 
### უსიკი ჯოშუას წინააღმდეგ 
2019-2020 წლებში ოლექსანდრ უსიკმა მძიმეწონით კატეგორიაში გადასვლის შემდეგ ორი ბრძოლა მოიგო ჩისორასა და უიზერსპუნის წინააღმდეგ. იმ დროის ერთიანი მძიმე წონის ჩემპიონ, ენტონი ჯოშუას ბრძოლა სურდა ტაისონ ფიურისთან, მაგრამ ფიურის ბრძოლა ქონდა ჩანიშნული დეონტეი უაილდერთან. WBO-მ ენტონი ჯოშუას 48 საათი მისცა დრო, რომ ფიურის მოლაპარაკებოდა ბრძოლის თარიღზე და თუ ეს არ მოხდებოდა მაშინ 31 მაისს მოუწევდა უსიკთან შეხვედრა.

20 ივლისს გაკეთდა ოფიციალური განცხადება, სადაც დადასტურდა, რომ ბრძოლა უსიკსა და ჯოშუას შორის გაიმართებოდა 25 სექტემბერს, ტოტენჰემ ჰოტსპურის სტადიონზე. მიუხედავად იმისა, რომ ბევრ გულშემატკივარს ეგონა, რომ უსიკი ზომისა და წონის გამო დამარცხდებოდა ენტონი ჯოშუასთან, მან საწინააღმდეგო დაამტკიცა. 12 რაუნდი გაგრძელდა დაპირისპირება სადაც მსაჯების გადაწყვეტილებით უსიკმა გაიმარჯვა ანგარიშით, 17–112, 116–112 და 115–113. 22 ივნისს გამოცხადდა, რომ განმეორებითი მატჩი იგეგმებოდა ჯედაში, საუდის არაბეთში 20 აგვისტოს, სადაც უსიკი დაიცავდა WBA, WBO და IBF საჩემპიონო ქამრებს, ხოლო ჯოშუა, როგორც მეტოქე ისე წარდგებოდა.

### უსიკი ჯოშუას წინააღმდეგ II 
მათი მეორე ბრძოლის ჩატარება უსიკს სურდა კიევის ოლიმპიურ სტადიონზე, მაგრამ 2022 წლის 24 თებერვალს დაიწყო რუსეთ-უკრაინის ომი. ბრძოლის ჩატარების თარიღმა გადაიწია გაურკვევლი დროით, რადგან უსიკმა გადაწყვიტა უკრაინაში დაბრუნებულიყო. თუმცა, მარტში დაანონსდა რომ უსიკი მალე დატოვებდა უკრაინას და გაანხლებდა ვარჯიშს.

2022 წლის 19 ივნისს ოფიციალურად დადასტურდა ჯოშუასა და უსიკის რევანში, რომელიც გაიმართებოდა ჯედაში 20 აგვისტოს. ბრძოლა აღნიშნულიყო, როგორც უსიკის პირველი ტიტულის დაცვა მძიმე წონაში.

მიუხედავად იმისა, რომ ჯოშუამ პირველ ბრძოლასთან შედარებით დიდი პროგრესი განიცადა, უსიკმა მაინც შეძლო გამაჯვება. მსაჯების გადაწყვეტილებით გაიმარჯვა უსიკმა, მხოლოდ ერთმა მსაჯმა გლენ ფლენდმანმა მიანიჭა უპირატესობა ჯოშუას 115-113, დანარჩენმა ორმა მსაჯმა უსიკის სასარგებლოდ დაწერა ქულები 115–113 და 116–112.

## მძიმე წონის აბსოლუტური ჩემპიონი 
უსიკი დაუპირისპირდა WBC-ის ჩემპიონ ტაისონ ფიურის მძიმე წონის აბსოლუტური ტიტულისთვის საუდის არაბეთის ქალაქ რიადში. ბრძოლის კონტრაქტზე ხელის მოწერა დაანონსებული იყო 2023 წლის 29 სექტემბრისთვის. 2 თებერვალს გამოცხადდა, რომ ბრძოლა 17-ში არ უნდა გამართულიყო, რადგან ფიურიმ ვარჯიში შეწყვიტა. ბრძოლა გადაიდო 18 მაისისთვის. უსიკმა ორთაბრძოლაში გაიმარჯვა მსაჯების გადაწყვეტილებით, 115–112, 113–114 და 114–113 ქულებით, რითაც  ის გახდა 24 წლის შემდეგ პირველი აბსოლუტური ჩემპიონი მძიმე წონაში.Usyk beats Fury to become first undisputed heavyweight boxing champion in 24 years 

## რესურსები ინტერნეტში
*BoxRec
*უსიკი ოლიმპიადაზე

## სქოლიო
კატეგორია:დაბადებული 1987
კატეგორია:დაბადებული 17 იანვარი
კატეგორია:ცოცხალი ადამიანები
კატეგორია:მსოფლიო რეკორდსმენები
კატეგორია:მოკრივეები
კატეგორია:მოკრივეები ეროვნების მიხედვით
კატეგორია:უკრაინელი სპორტსმენები
კატეგორია:ოლიმპიური თამაშების ოქროს მედალოსნები